Lav et referat af nedenstående tekst:

Tekst:
Musik og øget nærvær mellem personalet og de demente borgere er nøgleordene i den nordjyske forsker Aase Marie Ottesens arbejde. Hun har netop modtaget en pris på 100.000 kroner fra Alzheimerforeningen og Alzheimer-forskningsfonden. - Jeg er enormt beæret over at modtage Alzheimer-forskningsfondens pris. Det er en stor anerkendelse og det giver mig endnu mere motivation til at fortsætte mit arbejde. Når nu der ikke findes en pille, der kan kurere demenssygdomme, er det vigtigt at vi udvikler andre metoder til at gøre livet bedre for mennesker med demens. Og der ser jeg et stort potentiale i de psykosociale metoder, siger Aase Marie Ottesen, Sygeplejerske og Post.doc, Institut for Kommunikation og Psykologi, Forskerskolen i Musikterapi, Aalborg Universitet Aase Marie Ottesen vandt blandt andet fordi at hun med sit arbejde viser hvordan sygeplejefaglig viden kan kobles med viden om kommunikative processer, læringsteori og indsigt i demens. Udover Aase Marie Ottesen fik endnu et projekt tildelt 100.000 kroner. Det kan du læse mere om her.

Referat:
I anledning af Demensugen har to forskere modtaget en pris på 100.000 kroner, da de har gjort en ekstra indsats for demensområdet.